Abdomen
Abdomen (abdominis, n.) est pars corporis hominis vel alii animalis inter thoracem et pelvim sita. Intra cavitatem abdominalem multa membra continere potest, inter quae iecur, intestinum, renes, stomachum. Cavitas abdominalis ipsa dividitur in partes tris: cavitas peritonealis peritoneo cincta, a tergo spatium retroperitoneale, infra spatium subperitoneale. Partes illorum deorsum ossibus pelvis cinctae cavitatem pelvis formant. Acervus intra cavitatem abdominalis liquoris ascites (sive hydrops abdominis, sive hydraskos) dicitur, sanguinis haemoperitoneum (sive haemaskos), lymphae chyloperitoneum (sive chylaskos), gasis pneumoperitoneum (sive pneumaskos).